钦定古今图书集成/理学汇编/学行典/第244卷 > 刘鹏
## 钦定古今图书集成/理学汇编/学行典/第244卷 > 刘鹏

按《德安府志》：“刘鹏，字南夫，性孝友。弟恩。诸生茂等未
第而殒，鹏终身恸之。居父忧，哭泣尽哀三年，交游重
然诺。嘉靖改元，寿藩军尉横扰市民，郡守李重稍抑
之。王信谮令尉捕守，守方试诸生艺，诸生畏尉，多走
匿。鹏闻，急诣守画计，守曰：‘若为谁，我不识’。鹏曰：‘使君廉且惠，鄙人义当急难，安论识不识哉’？与守俱凡七”
十日。王上疏，诏遣司寇廷尉至郡，鹏佐守对簿，守得
左迁去。去之日，特式鹏庐，鹏避之。岁乙卯，子绍恤举
于乡，鹏悉焚田间券，不复取责，郡人重之。绍恤后登
戊辰进士，历官云南按察佥事，鹏赠大理评事。